假想家陣設計緊一隻射擊遊戲，有齊一隻射擊遊戲應有嘅規則，但特色係當個玩家射中敵人嗰陣，佢冇辦法知道個敵人嘅生命值係咪真係下降咗（冇聲、敵人冇流血、冇數字顯示嗰一槍造成嘅傷害）喺呢隻遊戲當中，個玩家完全唔知佢嘅行動（開槍）係咪造成咗某啲結果，即係話做唔到「睇得出」－而實際經驗顯示，噉通常會搞到個玩家冇癮。